**Projektas**

**PRIENŲ RAJONO savivaldybės TARYBA**

**SPRENDIMAS**

**DĖL RINKOS PATAISOS KOEFICIENTO, TAIKOMO PRIENŲ RAJONO SAVIVALDYBĖS BŪSTO (IŠSKYRUS SOCIALINĮ BŪSTĄ) NUOMOS MOKESČIUI APSKAIČIUOTI, patvirtinimo**

2020 m. birželio 17 d. Nr. T1-196

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 21 straipsniu, Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, Prienų rajono savivaldybės taryba nusprendžia:

1. Patvirtinti rinkos pataisos koeficiento R dydį, naudojamą savivaldybės būsto (išskyrus socialinį būstą) nuomos mokesčio dydžiui apskaičiuoti:

1.1. R=4, kuris taikomas savivaldybės būsto nuomininkams;

1.2. R=2, kuris taikomas savivaldybės bendrabučio tipo (gyvenamųjų patalpų / kambarių su bendrojo naudojimo patalpomis) gyvenamųjų patalpų nuomininkams;

1.3. R=1,2, kuris taikomas asmenims ir šeimoms, kuriems savivaldybės būstas nuomojamas vadovaujantis Lietuvos Respublikos paramos būstui įsigyti ar išsinuomoti įstatymo 20 straipsnio 6 dalimi, pirmus metus nuo savivaldybės būsto nuomos sutarties sudarymo, jo taikymo laiko pratęsimas gali būti priimamas atskiru savivaldybės tarybos sprendimu.

2. Pripažinti netekusiu galios Prienų rajono savivaldybės tarybos 2015 m. sausio 29 d. sprendimą Nr. T3-9 „Dėl amortizacinių atskaitymų normatyvų (metais) pastato nusidėvėjimui atkurti ir rinkos pataisos koeficiento patvirtinimo“.

3. Nustatyti, kad šis sprendimas įsigalioja 2021 m. sausio 1 d.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras